एयरफोर्स के Mi-17 हेलिकॉप्टर से रेस्क्यू किया, यमुनोत्री हाईवे पर लैंडस्लाइड
उत्तरी भारत के बाद अब महाराष्ट्र में भारी बारिश का कहर टूट रहा है। रायगढ़ के इरशालगढ़ में भूस्खलन से मरने वालों की संख्या 21 हाे गई है।Maharashtra Rainfall Flood Situation Update; Delhi, up, bihar Himachal Pradesh, Kerala, odisha Weather Forecast
महाराष्ट्र के यवतमाल में भारी बारिश के चलते बाढ़ की स्थिति है। कई घरों में पानी भर गया। एक घर की दीवार गिरने से 2 लोगों की मौत हो गई।
जिले के आनंदनगर टांडा गांव में बाढ़ में फंसे लोगों को बचाने के लिए एयरफोर्स के Mi-17 हेलिकॉप्टर को बुलाया गया। पांच जगहों पर SDRF की टीमें तैनात की गई थीं। इन टीमों ने फंसे लोगों को सुरक्षित स्थान पर पहुंचा दिया है।
रायगढ़ के इर्शालवाडी में लैंडस्लाइड से मरने वालों की संख्या 26 हाे गई है, 82 लोग लापता हैं। पालघर, मुंबई, ठाणे, रायगढ़ और रत्नागिरी में बारिश का ऑरेंज अलर्ट है।
गुजरात के जूनागढ़ में चार घंटे में आठ इंच बारिश हुई है। इससे सड़कों पर पानी भर गया। कई कारें पानी में बहती दिखीं। अमरेली में भी सड़कों पर पानी भर गया।
 पहाड़ों में भी तेज बारिश का दौर जारी है। उत्तराखंड के उत्तरकाशी और जम्मू-कश्मीर के कारगिल में 21 जुलाई की देर रात बादल फट गया।
कश्मीर के रामबन इलाके में बारिश के कारण पहाड़ी से पत्थर गिरने से 55 साल के व्यक्ति की मौत हो गई।
उत्तराखंड के यमुनोत्री हाईवे पर लैंडस्लाइड हो गया और कई गाड़ियां दब गईं। वहीं, स्कूलों में भी मलबा जमा हो गया। बच्चों को सुरक्षित निकाल लिया गया।
यूपी में बिजनौर के मंडावली में कोटावाली नदी का जलस्तर बढ़ने से एक बस तेज बहाव में फंस गई। बस में करीब 40 यात्री सवार थे। जेसीबी से सभी का रेस्क्यू किया गया।
अब जानिए देश के मौसम का हाल...
अगले 24 घंटे कैसे रहेंगे
इन राज्यों में तेज बारिश: छत्तीसगढ़, राजस्थान, मध्यप्रदेश, महाराष्ट्र, गुजरात, जम्मू-कश्मीर, हिमाचल प्रदेश, पंजाब, हरियाणा, दिल्ली, उत्तराखंड, सिक्किम, पश्चिम बंगाल, नगालैंड, मणिपुर, मिजोरम, त्रिपुरा, ओडिशा, गोवा, कर्नाटक, तेलंगाना, केरल।
मौसम विभाग ने महाराष्ट्र के पालघर में रविवार को भारी बारिश का ऑरेंज अलर्ट जारी किया गया है। वहीं महाराष्ट्र, गुजरात, गोवा के लिए रेड अलर्ट जारी किया गया है।
इन राज्यों में हल्की बारिश: तमिलनाडु, झारखंड, अरुणाचल प्रदेश में बिजली चमकने के साथ हल्की बारिश हो सकती है।
मौसम से जुड़े अपडेट्स...
अलग-अलग राज्यों से मानसून की तस्वीरें...
अन्य राज्यों में मौसम का हाल...
MP में महाकाल मंदिर में घुसा पानी, 13 जिलों में भारी बारिश का अलर्ट
उज्जैन में भारी बारिश से हालात बिगड़ गए हैं। महाकाल मंदिर के गणेश और नंदी मंडपम में बारिश का पानी भर गया। सीहोर, नर्मदापुरम, बैतूल, हरदा, खरगोन, इंदौर, रतलाम, उज्जैन और आगर-मालवा में बिजली की गरज-चमक के साथ भारी बारिश हो सकती है। इस दौरान यहां 24 घंटे के भीतर 4 इंच तक बारिश हो सकती है। पढ़ें पूरी खबर...
गुजरात के जूनागढ़ में चार घंटे में आठ इंच बारिश
गुजरात के जूनागढ़ शहर में शनिवार दोपहर बादल फट गए। यहां सिर्फ 4 घंटे में ही 8 इंच बारिश हो गई। वहीं, गिरनार पर्वतीय क्षेत्र में 14 इंच बारिश दर्ज की गई है। जब पहाड़ों से बहता पानी जूनागढ़ शहर में पहुंचा तो बाढ़ आ गई। सड़कों पर खड़ी गाड़ियां तिनकों की तरह बहती हुई नजर आईं। शहर के निचले इलाकों में 5 फीट तक पानी भर गया है। एनडीआरएफ की टीम बाढ़ में फंसे लोगों को निकालनें में लगी हुई है। पढ़ें पूरी खबर...
पंजाब में घग्गर का जलस्तर बढ़ रहा:11 जिलों के लिए बारिश का यलो अलर्ट
मौसम विभाग ने आज पूरे राज्य में दोबारा से यलो अलर्ट जारी कर दिया है। दोपहर 1 बजे तक पटियाला, SAS नगर, फतेहगढ़ साहिब, रूपनगर, SBS नगर, तरनतारन, जालंधर, होशियारपुर, अमृतसर, गुरदासपुर, कपूरथला में अलर्ट जारी किया है। वहीं आज हिमाचल में भी भारी बारिश होने के आसार हैं। पढ़ें पूरी खबर...
हरियाणा के 16 शहरों में आज बारिश:सिरसा में घग्गर का मुख्य बांध टूटा
हरियाणा के 16 शहरों में बारिश को लेकर येलो अलर्ट जारी हुआ है। इनमें बापौली, घरौंडा, करनाल, इंद्री , राडौर, पानीपत, निलोखेरी, थानेसर, शाहाबाद, अंबाला, कालका, बराडा , जगाधरी , छछरौली, नारायणगढ़ और पंचकूला शमिल हैं। इ्स दौरान 40 से 60 किलोमीटर स्पीड से हवाएं भी चलेंगी। पढ़ें पूरी खबर...
राजस्थान के जोधपुर रेलवे स्टेशन में प्लेटफॉर्म तक पानी भरा, पटरियां पानी में डूबीं
जोधपुर में देर रात हुई मूसलाधार बारिश से सड़कों पर गाड़ियां बह गईं। भीतरी शहर में गलियां, नदी बन गईं। एक बाइक के साथ आदमी भी बह गया। इधर जीरा मंडी में पानी भरने से लाखों रुपए का जीरा भी बह गया। जीरा मंडी में 50 लाख का नुकसान बताया जा रहा है। पढ़ें पूरी खबर...
बिहार में कमजोर पड़ा मानसून, 26 जुलाई तक बारिश नहीं
बिहार में एक बार फिर मानसून कमजोर पड़ गया है। पारा बढ़ने लगा है। मौसम विभाग की माने तो अगले 5 दिनों तक राज्य में कहीं भी तेज बारिश के आसार नहीं है। 26-27 जुलाई तक अच्छी बारिश का इंतजार करना होगा। पढ़ें पूरी खबर...